ગાઢ જંગલમાં માનવીની અવરજવર જ નથી એવા આ સ્થળે ગિરનારમાં ફરવાનાં શોખીનો શ્રાવણ મહિનામાં ખાસ જાય જ છે. શહેરનો માનવી અહીં વર્ષમાં ભલે એકાદ વખતજ આવે. આ મંદિરની ખાસિયત એ છે કે, અહીં કોણ આવીને પૂજા કરી જાય છે તેની હજુ સુધી કોઇને ખબર નથી પડી. પણ આ શિવલીંગ અપૂજ નથી. રોજેરોજ અહીં કોઇ અાવીને પૂજા કરી જાય છે. ગમે ત્યારે ત્યાં જાવ મહાદેવ પર ચઢાવેલાં ફૂલ અને બિલીપત્ર તાજાંજ લાગે, તો વળી ક્યારેક ઘીનો દિવો પણ ચાલુ હોય. અહીં આવતા ભાવિકો આ સ્થળને ગુપ્ત ગુફા અને તેમાં બિરાજતા મહાદેવને ગુપ્તેશ્વર મહાદેવ તરીકે ઓળખે છે. અહીં ઘણી વખત આવતા વિજય ચુડાસમાનાં કહેવા મુજબ, અહીં આપણને સાક્ષાત શિવજીની ઉપસ્થિતીનો અહેસાસ થાય.